Tarybos reglamentas (EB) Nr. 2801/95
1995 m. lapkričio 29 d.
iš dalies keičiantis Reglamentą Nr. 79/65/EEB, sukuriantį žemės ūkio valdų pajamų ir ūkinės veiklos apskaitos duomenų rinkimo tinklą Europos ekonominėje bendrijoje
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ir ypač į jos 43 straipsnį,
atsižvelgdama į Komisijos siūlymą,
atsižvelgdama į Europos Parlamento nuomonę [1],
kadangi 1965 m. birželio 15 d. Tarybos reglamentas Nr. 79/65/EEB, sukuriantis žemės ūkio valdų pajamų ir ūkinės veiklos apskaitos duomenų rinkimo tinklą Europos ekonominėje bendrijoje [2], nustato tam tikrų valstybių narių respondentinių valdų skaičių tiriamoje srityje;
kadangi duomenų tinklo tiriama sritis turi apimti visas tam tikro ekonominio dydžio žemės ūkio valdas, nepaisant to, kad operatorius gali užsiimti ir bet kokia kita veikla; kadangi tiriamą sritį reikėtų periodiškai peržiūrėti, atsižvelgiant į naujus ūkių struktūros tyrimo duomenis;
kadangi respondentinės valdos turi būti parenkamos pagal atrinkimo plane numatytas taisykles, norint gauti tiriamos srities apskaitos reprezentatyviąją imtį; kadangi remiantis naujausiais tiriamos srities analizės duomenimis, kad imtis būtų reprezentatyvi, reikia tirti pakankamą valdų skaičių;
kadangi išsamios taikymo taisyklės, ypač nustatytos minimaliam ekonominiam dydžiui ir respondentinių valdų skaičiui rajone, nustatomos Bendrijos komiteto tvarka; kadangi techniniai kriterijai, tokie kaip atitinkamo ėminio dydis, turėtų būti išdėstyti išsamiose taikymo taisyklėse; kadangi užtikrinant, kad reglamentas būtų taikomas vienodai, minėta tvarka turėtų būti nustatomas respondentinių valdų skaičius visoms valstybėms narėms;
kadangi į Europos Sąjungą įstojus Austrijai, Suomijai ir Švedijai, Reglamento Nr. 79/65/EEB priedą reikėtų papildyti šių valstybių narių rajonų sąrašu,
PRIĖMĖ ŠĮ REGLAMENTĄ:
1 straipsnis
1. Reglamento Nr. 79/65/EEB 4 straipsnio tekstas keičiamas tokiu tekstu:
"4 straipsnis
1. 1 straipsnio 2 dalies a punkte nurodyta tiriama sritis apima žemės ūkio valdas, kurių ekonominis dydis yra lygus arba didesnis už minimalią Europos dydžio vienetais (EDV) išreikštą ribą, kaip apibrėžta Bendrijos tipologijoje.
2. Kad atitiktų respondentinės valdos reikalavimus, žemės ūkio valda:
a) turi būti ekonominio dydžio lygaus arba didesnio už 1 dalyje nurodytą ribą;
b) turi būti tvarkoma ūkininko, kuris veda finansinę apskaitą arba sutinka ir sugeba tvarkyti ūkio apskaitą bei sutinka, kad jo valdos duomenys būtų teikiami Komisijai;
c) turi drauge su kitomis kiekvieno rajono valdomis tinkamai atstovauti tiriamą sritį.
3. Didžiausias Bendrijos respondentinių valdų skaičius yra 80000.
4. Išsamios šio straipsnio taikymo taisyklės, ir ypač valdų ekonominio dydžio ribos bei respondentinių valdų skaičiaus rajone nustatymo taisyklės priimamos 19 straipsnyje nustatyta tvarka."
2. Reglamento Nr. 79/65/EEB priedas papildomas tekstu, pateiktu šio reglamento priede.
2 straipsnis
Šis reglamentas įsigalioja septintąją dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimtas Briuselyje, 1995 m. lapkričio 29 d.